Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 –račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-IX. 2023.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 30. rujna 2023. godine od Ministarstva financija (KLASA: 400-02/23-01/27, URBROJ: 513-05-03-23-3 od 06. listopada 2023. godine sastavljen je Financijski izvještaj Općine Martijanec za razdoblje siječanj – rujan 2023. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaj o obvezama (Obrazac OBVEZE),
* Bilješki.

Proračun Općine Martijanec za 2023. godinu i projekcije za 2024. i 2025. godinu donesen je na 13. sjednici Općinskog vijeća Općine Martijanec održanoj dana 13. prosinca 2022. godine (Službeni vjesnik Varaždinske županije br. 117/22).

**2. Bilješke uz Izvještaj o prihodima i rashodima, primicima i izdacima**

**Bilješka br.1 -** Prihodi i primici /rashodi i izdaci

Ukupni prihodi i primici (šifra X678) u izvještajnom razdoblju ostvareni su u iznosu od 1.408.087,76 eur ili 52,3% više nego u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-IX. mjeseca ostvareni su u iznosu od 1.388.958,37 eur i veći su za 60,5% u odnosu na prethodnu godinu, prihodi od prodaje nefinancijske imovine ostvareni su u iznosu od 19.129,39 eur dok u istom razdoblju protekle godine nisu ostvareni. Primici od financijske imovine i zaduživanja nisu ostvareni.

Ukupni rashodi i izdaci (šifra Y345) u izvještajnom razdoblju su izvršeni u iznosu od 1.097.238,80 eur ili 12,8% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja (šifra 3) u razdoblju od I-IX. mjeseca izvršeni su u iznosu od 737.905,33 eur i veći su za 3,8% u odnosu na prethodnu godinu, rashodi za nabavu nefinancijske imovine (šifra 4) izvršeni su u iznosu od 300.973,18 eur i veći su za 157,7% u odnosu na prethodnu godinu, izdaci za financijsku imovinu i otplate zajmova (šifra 5) izvršeni su u iznosu od 58.360,29 eur i manji su za 17,4 % od istog razdoblja protekle godine.

**Bilješka br. 2** (šifra 6)Prihodi poslovanja

Prihodi poslovanja (šifra 6) ostvareni su u iznosu 1.388.958,37 eur. U tablici koja slijedi daje se pregled ostvarenih prihoda poslovanja za razdoblje I-IX. 2023. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Prihodi od poreza (61) | 590.837,72 | 42,54 |
| Pomoći iz inozemstva i od subjekata unutar općeg proračuna (63) | 607.227,56 | 43,72 |
| Prihodi od imovine (64) | 62.779,01 | 4,52 |
| Prihodi od upravnih i administrativnih pristojbi, pristojbi po posebnim propisima i naknada (65) | 120.245,46 | 8,66 |
| Prihodi od prodaje proizvoda i robe te pruženih usluga i prihodi od donacija (66) | 7.433,34 | 0,53 |
| Kazne, upravne mjere i ostali prihodi (68) | 435,28 | 0,03 |
| UKUPNO: | 1.388.958,37 | 100,00 |

Prihodi poslovanja, u odnosu na ostvarenje istog razdoblja prethodne godine bilježe povećanje za 60,5% u odnosu na izvještajno razdoblje prethodne godine. U strukturi ovih prihoda najznačajniju stavku čine pomoći iz inozemstva i od subjekata unutar općeg proračuna s udjelom 43,72%, slijede porezni prihodi s udjelom od 42,54%, zatim prihodi od upravnih i administrativnih pristojbi i po posebnim propisima i naknada s udjelom 8,66%, zatim prihodi od imovine s udjelom od 4,52%, zatim prihodi od prodaje proizvoda i robe te pruženih usluga i prihodi od donacija s udjelom od 0,53% te kazne, upravne mjere i ostali prihodi.

Prihodi od poreza (šifra 61) ostvareni su u iznosu od 590837,72 eur što u odnosu na ostvarenje prethodne godine predstavlja povećanje od 27,6%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (šifra 611) u izvještajnom razdoblju su ostvareni u iznosu od 560.600,26 eur i bilježe povećanje za 27,0% u odnosu na prethodnu godinu. Do povećanja je došlo zbog primljenog većeg poreza na dohodak. Također je Općina u ovoj godini vratila beskamatni zajam koji joj je odobren zbog nedostajućih sredstava na računu FINA-e i taj iznos je prikazan na prihodima jer je prošle godine iznos za koji je odobren beskamatni zajam storniran sa prihoda.

Porezi na imovinu (šifra 613) u izvještajnom razdoblju su ostvareni u iznosu od 27.366,08 eur i veći su za 48,3% od ostvarenja prethodne godine, a odnose se na prihode od poreza na promet nekretnina.

Porezi na robu i usluge (šifra 614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 2.871,38 eur što iznosi 5,8% manje od istog razdoblja protekle godine.

Pomoći od inozemstva i od subjekata unutar općeg proračuna (šifra 63) u izvještajnom razdoblju ostvarene su u iznosu od 607.227,56 eur i u odnosu na prethodnu godinu povećane su za 131,4%, a obuhvaćaju fiskalno izravnanje iz Državnog proračuna u iznosu od 266.205,78 eur, primljenu kapitalnu pomoć Fonda za zaštitu okoliša za nabavu malčera i drobilice granja koji su nabavljeni prošle godine u iznosu od 1.895,28 eur, kapitalnu pomoć Ministarstva reg. razvoja i fondova EU za uređenje teretane na katu Društvenog doma u Vrbanovcu u iznosu od 27.871,79 eur, primljenu kapitalnu pomoć APPRRR-a – (putem LAG-a) za adaptaciju Društvenog doma u Križovljanu u iznosu od 35.175,82 eur, primljenu tekuću pomoć u iznosu od 29.040,00 eur od Središnjeg državnog ureda za demografiju i mlade za poboljšanje materijalnih uvjeta u vrtiću te primljena bespovratna sredstva Ministarstva prostornoga uređenja, graditeljstva i državne imovine te Ministarstva mora, prometa i prometne infrastrukture u iznosu od 247.038,89 eur putem izravne dodjele bespovratnih financijskih sredstava za aktivnosti koje se financiraju iz Fonda solidarnosti EU.

Prihodi od imovine (šifra 64) u izvještajnom razdoblju su ostvareni u iznosu od 62.779,01 eur ili 12,2% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od financijske imovine (šifra 641) ostvareni su u iznosu od 15,24 eur i veći su za 116,8 % od istog razdoblja prošle godine, a odnose se na pripis pasivne kamate, dok prihodi od nefinancijske imovine (šifra 642) u izvještajnom razdoblju su ostvareni u iznosu od 62.763,77 eur i veći su za 12,2% u odnosu na ostvarenje u prethodnoj godini zbog povećanja svih prihoda skupine, a obuhvaćaju naknade za koncesije, zakup poljoprivrednog zemljišta, korištenje društvenih domova, zakup poslovnih prostora, naknadu za eksploataciju min. sirovina, naknadu za hidrorentu, naknadu za EKI, spomeničku rentu i naknadu za zadržavanje nezakonito izgr. zgrada.

Prihodi od upravnih i administrativnih pristojbi po posebnim propisima i naknade (šifra 65) u izvještajnom razdoblju su ostvareni u iznosu 120.245,46 eur i viši su u odnosu na prethodnu godinu za 69,2%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (šifra 651) u izvještajnom razdoblju su ostvarene u iznosu od 14.762,76 eur i bilježe povećanje za 6,0 %. Prihodi po posebnim propisima (šifra 652) ostvareni su u iznosu od 40.689,41 eur i bilježe povećanje od 108,7%. Do povećanja je došlo zbog povećanja svih vrsta prihoda ove skupine, a obuhvaćaju vodni doprinos, doprinos za šume, sufinanciranje pripreme za asfaltiranje i asfaltiranje cesta, prihode s naslova osiguranja i refundacije šteta te ostali prihodi za posebne namjene.

Prihodi s osnova komunalnog doprinosa i naknade (šifra 653) u izvještajnom razdoblju ostvareni su u iznosu od 64.793,29 eur i bilježe povećanje od 72,1% u odnosu na isto razdoblje u 2022. godini. Općina kontinuirano poduzima mjere naplate, ali i mjere kojima se obveznicima u teškoćama olakšava otplata duga u obrocima te redovno izdaje nova rješenja o komunalnom doprinosu temeljem pristiglih rješenja o izvedenom stanju.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (šifra 66) ostvareni su u iznosu od 7.433,34 eur i u odnosu na prethodno razdoblje bilježe smanjenje od 43,1%. Prošle godine je Općina primila donaciju za izradu Urbanističkog plana uređenja što je uveliko povećalo iznos donacija dok ove godine nije bilo potrebe za izradom plana pa nije bilo niti donacije.

**Bilješka br. 3** (šifra 3) RASHODI POSLOVANJA

Rashodi poslovanja (šifra 3) izvršeni su u iznosu 737.905,33 eur. U tablici koja slijedi daje se pregled izvršenih rashoda poslovanja za razdoblje I-IX. 2023. godine.

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Rashodi za zaposlene (31) | 154.164,61 | 20,89 |
| Materijalni rashodi (32) | 247.959,94 | 33,60 |
| Financijski rashodi (34) | 3.410,86 | 0,46 |
| Subvencije (35) | 0,00 | - |
| Pomoći dane u inozemstvo i unutar općeg proračuna (36) | 210.323,00 | 28,50 |
| Naknade građanima i kućanstvima na temelju osiguranja i druge naknade (37) | 15.219,67 | 2,06 |
| Ostali rashodi (38) | 106.827,25 | 14,49 |
| UKUPNO: | 737.905,33 | 100,00 |

Rashodi za zaposlene (šifra 31) u izvještajnom razdoblju su izvršeni u iznosu 154.164,61 eur i u odnosu na prethodnu godinu bilježe povećanje za 14,7%. Povećanje je nastalo zbog isplate rashoda za zaposlene (otpremnina, neisplaćeni godišnji odmor, plaća) te ostalih materijalnih prava.

Materijalni rashodi (šifra 32) u izvještajnom razdoblju izvršeni su u iznosu od 247.959,94 eur i u odnosu na prethodnu godinu bilježe povećanje od 2,5%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja. Najveće povećanje je vidljivo u rashodima za usluge – uslugama tek. i investicijskog održavanja te intelektualnim i osobnim uslugama.

Financijski rashodi (šifra 34) u izvještajnom razdoblju su izvršeni su u iznosu 3.410,86 eur i bilježe smanjenje za 18,8% u odnosu na izvršenje u prethodnoj godini, a obuhvaćaju bankarske usluge i kamate za primljene kredite.

Pomoći dane u inozemstvo i unutar općeg proračuna (36) u izvještajnom razdoblju ostvareni su u iznosu od 210.323,00 eur i veće su za 30,2% od izvršenja prošle godine, a odnose se na prijenose Dječjem vrtiću Vlakić Martijanec za financiranje rashoda poslovanja u iznosu 207.005,00 eur i tekuću pomoć Institutu za arheologiju za zaštitu i očuvanje arheološke baštine u iznosu od 3.318,00 eur.

Naknade građanima i kućanstvima na temelju osiguranja i druge naknade (šifra 37) u izvještajnom razdoblju su izvršene u iznosu od 15.219,67 eur i bilježe smanjenje od 62,8% u odnosu na izvršenje prethodne godine, a obuhvaćaju pomoći kućanstvima – uskrsnice umirovljenicima, jednokratne novčane pomoći novorođenima, sufinanciranje boravka djece u ustanovama drugih osnivača te usluge prijevoza učenika OŠ Martijanec. Do velikog smanjenja je došlo jer je zatvoren privatni vrtić Duda koji je imao upisani velik broj djece čiji je boravak sufinancirala Općina.

**Bilješka br. 4** (šifra 7) PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (šifra 7) u izvještajnom razdoblju ostvareni su u iznosu od 19.129,39 eur i smanjeni su za 67,4%. Navedeni prihodi ostvareni su s osnove prodaje zemljišta i nekretnina po raspisanim javnim natječajima te je po raspisanim natječajima ostvareno manje prodaje.

**Bilješka br. 5** (šifra 4) RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (šifra 4) u izvještajnom razdoblju izvršeni su u iznosu od 300.973,18 eur i u odnosu na prošlu godinu bilježe povećanje za 57,7%. Navedeni rashodi odnose se na slijedeće: kupnju zemljišta za potrebe proširenja groblja u Martijancu, kupnja zemljišta u k.o. Martijanec, k.o. Hrastovljan, dogradnja vrtića - prijava projektnog prijedloga, izradu dokumentacije za provedbu postupka nabave, sanacija NC Vinogradska ulica, uređenje odvojka ulica u Križovljanu, Madaraševcu, izradu dokumentacije za izvođenje radova rekonstrukcije dječjeg igrališta u Čičkovini, izrada dokumentacije za izgradnju mosta u Sudovčini, nabavu opreme za potrebe općine, kupnja kosilice Rider, nabava prozora za sportski objekt u Čičkovini, otkup autobusnih nadstrešnica, nabava novih autobusnih stajališta, nabava opreme i radovi na uređenju teretane u Vrbanovcu, izrada dokumentacije za rekonstrukciju teniskih terena u Martijancu, izrada dokumentacije za Interpretacijski centar Slanci u Slanju te izrada tehničke dokumentacije za proširenje groblja u Martijancu.

**Bilješka br.6. (**šifra 8) PRIMICIOD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) u izvještajnom razdoblju nisu ostvareni.

**Bilješka br.7.** (šifra 5) IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova (šifra 5) u izvještajnom razdoblju su izvršeni u iznosu od 58.360,29 eur i odnose se na izdatke za otplatu beskamatnog zajma koji nam je odobren u 2022. godini zbog nedostajućih sredstava na računu FINA-e za povrat poreza na dohodak po godišnjoj prijavi za 2021. godinu te na izdatke s osnova plaćanja 1., 2. i 3. rate dugoročnog kredita za dogradnju OŠ Martijanec.

**3. Bilješke uz Izvještaj o obvezama**

**Bilješka br.1**

Stanje obveza na početku izvještajnog razdoblja u obrascu Izvještaj o obvezama (šifra V001) iznosi 580.163,84 eur.

**Bilješka br. 2**

Stanje obveza na kraju izvještajnog razdoblja (šifra V006) iznosi 394.252,95 eur od čega stanje dospjelih obveza na kraju izvještajnog razdoblja (šifra V007) iznosi 4.526,35 eur, a sastoje se od slijedećih obveza:

* HRVATSKE VODE – obveza za naknadu za uređenje voda u iznosu od 4.439,02 eur,
* ANTUNOVIĆ TA d.o.o. – troškovi parkiranja – edukacija - u iznosu od 16,00 eur,
* INA Zagreb – nabava eurosuper goriva za službeno vozilo u iznosu od 71,33 eur.

Stanje nedospjelih obveza na kraju izvještajnog razdoblja (šifra V009) iznosi 389.726,60 eur. Glavninu tih obveza čini obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada i obveza po kreditu koji je podignut kod Hrvatske poštanske banke d.d. za Rekonstrukciju i dogradnju zgrade Osnovne škole Martijanec.

U Martijancu, 10.10.2023.

OPĆINSKI NAČELNIK

Branimir Nađ, mag. oec.